Teise tööd tunnustada oskab ainult väärikus. Kui lasete oma väärikuse vabaks, siis Te võite minna ükskõik kelle tööd vaatama ja kui leiate sealt kasvõi 100 viga, siis võite need töö tegijale valjul häälel otse näkku välja öelda ja ta on Teile igavesti tänulik. Miks? Sest see oli tunnustus. Kui väärikas spetsialist märkab algaja tööd ja vaevub tema vigadele tähelepanu juhtima, siis on see tunnustus, mis ütleb, et see töö on vigade parandamist väärt. Selles töös on midagi. Kui keegi tark ja intelligentne inimene, kes veel ühe vea leidis, selle viisakalt intelligentse inimese kombel kuuldavale toob, siis töö tegija solvub. Miks? Sest tarkus ei oska tunnustada. Ta oskab ainult kiita või laita.